stanford-oval/wikipedia huggingface dataset:
Henri Aalto

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 20. huhtikuuta 1989 (ikä 35)
Syntymäpaikka: Espoo, Suomi
Pelipaikka: puolustaja
Pituus: 184 cm
Seura
Seura: Honka
Pelinumero: 24
Junioriseurat
: HooGee
2001–2007: Honka
Seurat
| Vuodet | Seura | O | (M) |
| 2008–2014 | Honka | 140 | (8) |
| 2008–2010 | → Pallohonka | 22 | (8) |
| 2008 | → GrIFK (laina) | 10 | (0) |
| 2015–2016 | SJK | 44 | (0) |
| 2015 | → Kerho 07 | 1 | (0) |
| 2017–2018 | VfB Oldenburg | 32 | (1) |
| 2018–2023 | Honka | 109 | (3) |
| Yhteensä | Yhteensä | 358 | (20) |
Maajoukkue
| 2008 | Suomi U19 | 5 | (0) |
| 2008 | Suomi U20 | 1 | (0) |
| 2009 | Suomi U21 | 8 | (0) |
 Seurajoukkueuran tilastot kattavat vain kansalliset sarjat, päivitetty 5. marraskuuta 2023.
Henri Aalto (s. 20. huhtikuuta 1989 Espoo) on suomalainen uransa lopettanut jalkapalloilija, joka edusti urallaan pisimpään Veikkausliigassa pelaavaa FC Honkaa. Hänen pelipaikkansa oli useimmiten oikea laitapuolustaja, mutta hän kykeni pelaamaan myös puolustuksen keskustassa tai vasemmassa laidassa.
Aalto on FC Hongan kasvatti. Hän debytoi Veikkausliigassa 27. huhtikuuta pelatussa kauden 2008 ensimmäisessä ottelussa Myllykosken Pallo -47:aa vastaan. Aalto pelasi samalla kaudella myös lainalla Ykkösessä pelanneen Grankulla IFK:n riveissä. Seuraavien kausien ajan hän vaihteli liigajoukkueen ja Kakkosessa pelanneen reservijoukkue Pallohongan välillä. Paikkansa edustusjoukkueen avauskokoonpanossa Aalto vakiinnutti vuonna 2011, pelaten 25 ottelussa avauksessa. Vuonna 2012 hän henkilökohtaisen maaliennätyksensä, viimeistellen yhteensä neljä maalia. Kauden 2012 lopussa hän yritti etsiä pelipaikkaa ulkomailta, mutta palasi helmikuussa testipelaajan statuksella kasvattajaseuraansa ja solmi uuden sopimuksen kuukauden lopussa.
Kaudella 2013 Aalto pelasi tärkeässä roolissa Hongan sijoittuessa Helsingin Jalkapalloklubin jälkeen toiseksi Veikkausliigassa. Pelikieltojen vuoksi hän oli poissa kahdeksasta ottelusta, mutta esiintyi silti kuudenneksi eniten kentällä kaikista Hongan pelaajista.
Maajoukkueita Aalto on edustanut vuosina 2008–2010. Hän on pelannut poikien maajoukkueissa kuusi ja nuorten maajoukkueessa kahdeksan ottelua.
Aalto lopetti uransa Veikkausliigakauden 2023 lopussa. Hän toimi lopettaessaan Hongan kapteenina.
Saavutukset

Veikkausliiga: 2015; hopeaa 2008, 2009, 2013
Suomen Cup: 2012; hopeaa 2008
Liigacup: 2010, 2011
Aiheesta muualla

Veikkausliigan pelaajakortti
Honka – Veikkausliiga
3 Heikkilä |
5 Aalto |
6 Voutilainen |
7 Levänen |
8 Savage |
9 Dongou |
10 Kaufmann |
11 Smith |
13 Murray |
14 Saarikivi |
15 Ollikainen |
16 Rasimus |
17 Rui Modesto |
19 Alegria |
20 Rale |
21 Koski |
24 Banahene |
26 Hatakka |
28 Huuhtanen |
31 Arko-Mensah |
33 Tammilehto |
88 Koskinen |
Valmentaja Vasara
Henri Lebesgue

| Henri Lebesgue |
| --- | --- |

Henkilötiedot
Koko nimi:  Henri Léon Lebesgue
Syntynyt: 28. kesäkuuta 1875 Beauvais
Kuollut: 26. heinäkuuta 1941 (66 vuotta) Pariisi
Koulutus ja ura
Väitöstyön ohjaaja:  Émile Borel
Oppilaat:  Arnaud Denjoy ja Louis Antoine
Tutkimusalue:  Matemaattinen analyysi, funktionaalianalyysi, differentiaali- ja integraalilaskenta, matematiikka, Lp-avaruus, mittaintegraali ja topologia
Henri Léon Lebesgue ([ɑ̃ʁi leɔ̃ ləˈbɛɡ]  kuuntele ääntämys (ohje)) (28. kesäkuuta 1875 Beauvais – 26. heinäkuuta 1941 Pariisi) oli ranskalainen matemaatikko, joka on tunnettu kehittämästään integraalikäsitteestä. Lebesguen integraali oli alun perin julkaistu hänen väitöskirjassaan Intégral, longueur, aire ("Integraali, pituus, pinta-ala"). Lebesgue väitteli Nancyn yliopistosta vuonna 1902.
Lebesguen isä työskenteli kirjapainossa latojana, ja hän kuoli tuberkuloosiin kun hänen poikansa oli vielä hyvin nuori. Lebesgue itse kärsi heikosta terveydestä koko ikänsä. Hänen äitinsä työskenteli väsymättään miehensä kuoleman jälkeen tukeakseen poikaansa. Hän oli luokkansa parhaita peruskoulussa ja jatkoi myöhemmin École Normale Supérieuressa.
Lebesgue meni naimisiin erään opiskelijakaverinsa siskon kanssa ja sai hänen kanssaan kaksi lasta, Suzannen ja Jacquesin. Hän jatkoi väitöskirjansa kirjoittamista samalla kun hän opetti Nancyssä ala-astelaisia.
Lebesguen muut saavutukset

Väitöskirjansa lisäksi Lebesgue kirjoitti kaksi kirjaa, Leçons sur l'intégration et la recherché des fonctions primitives (1904) ja Leçons sur les séries trigonométriques (1906) muiden julkaisujensa lisäksi.
Vaikka Lebesguen integraali oli esimerkki varsin merkittävästä yleistyksestä, Lebesgue ei muuten yleistänyt tuloksia merkittävästi ja tutkikin yleisesti ottaen tarkasti rajattujen ongelmien parissa. Hänen tutkimuksensa liittyivät yleensä analyysiin. 
Hän kirjoittikin: "Réduites à des théories générales, les mathématiques seraient une belle forme sans contenu" ("Keskittymällä yleisiin lauseisiin matematiikka olisi kaunista mutta ei tyydyttävää").
Kirjallisuutta

Thompson, Jan & Martinsson, Thomas: Matematiikan käsikirja, s. 236.  Suomentanut Virpi Kauko. Helsinki:  Tammi, 1994.  ISBN 951-31-0471-0.
Aiheesta muualla

Wikimedia Commonsissa on kuvia tai muita tiedostoja aiheesta .
Lebesguen elämäkerta
Henri Léon Lebesgue (28 juin 1875 [Rennes] – 26 juillet 1941 [Paris]) (ranskaksi)
Henri Léon Lebesgue (Arkistoitu – Internet Archive) Lebesguen julkaisuluettelo ja linkit skannattuihin PDF dokumentteihin.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Henri Lebesgue
Leçons sur l'intégration et la recherche des fonctions primitives, 1904
Käännös suomeksi
Heartbreak Hotel

| ”Heartbreak Hotel” Elvis Presley |
| --- | --- | --- |

"Heartbreak Hotelin" kansi
Singlen tiedot
 Albumilta:  
 Äänitetty : 10. tammikuuta 1956
 Julkaistu: 27. tammikuuta 1956
 Tuottaja(t): Steve Sholes
 Tyylilaji: rock'n'roll
 Kesto: 02.08
 Levy-yhtiö: RCA Records
Elvis Presleyn muut singlet
| ”Baby Let's Play House” 1955 | ”Heartbreak Hotel” 1956 | ”My Baby Left Me” 1956 |
Heartbreak Hotel on rockkappale, jonka levytti ensimmäisenä Elvis Presley vuonna 1956. "Heartbreak Hotelista" tuli Presleyn ensimmäinen listaykkönen Yhdysvalloissa ja se oli vuoden 1956 myydyin single. Singlellä soittavat Elvis Presley (laulun lisäksi komppikitara), Bill Black (basso), Scotty Moore (kitara), D. J. Fontana (rummut) ja Floyd Cramer (piano). Levyn B-puolella oli kappale "I was the One".
"Heartbreak Hotel" on yksisäkeistöinen ja siinä on kahdeksantahtisen bluesin sointukulku. Sen tekijöinä olivat alun perin Smilin' Jack Herring and His Swing Billysin steel-kitaristi Thomas Durden ja floridalainen opettaja Mae Boren Axton. Axton hoiti Hank Snown PR-asioita ja Snown managerina toimi myös Presleyn managerina ollut Tom "Eversti" Parker. Presley teki kappaleeseen muutoksia studiossa ja levyn tekijätiedoissa on lisättynä kolmantena Presleyn nimi.
Kappaleen sanoitus kertoo laulajan surusta hänen romanttisen suhteensa päätyttyä. Se käyttää "särkyneen sydämen hotellia" metaforana kuvaamaan laulajan tunnetilaa.
»You make me so lonely baby,
I get so lonely,
I get so lonely I could die.» 
(Elvis Presley: "Heartbreak Hotel" (1956), kertosäe)
Kappaletta ovat versioineet monet artistit ja yhtyeet, muun muassa Merle Haggard (1977), Willie Nelson ja Leon Russell (1979). The Jacksonsin, Whitney Houstonin ja C. C. Catchin samannimiset kappaleet eivät ole cover-versioita Presleyn singlestä.
Merkittävyys

Rolling Stone -lehden vuoden 2004 "500 Greatest Songs of All Time" -listalla "Heartbreak Hotel" on sijalla 45, toiseksi parhaana Elvis Presleyn esityksenä "Hound Dogin" jälkeen. Verkkosivusto Acclaimed Music, joka tilastoi musiikkikriitikoiden arvioita kaikkien aikojen kappaleista, sijoittaa kappaleen sijalle 15.
Hotels.com

| Hotels> com |
| --- | --- |

Tunnuslause:  Wake up happy
Yritysmuoto:  julkinen
Perustettu:  1991
Avainhenkilöt:  Scott Booker presidentti 
Toimiala:  hotellivälitys
Henkilöstö:  1 150
Emoyhtiö:  Expedia Inc.
Kotisivu:  fi.hotels.com
Infobox OKVirheellinen NIMI-arvo: 
Hotels.com on yhdysvaltalainen Expedia-ryhmään kuuluva verkkosivusto, jonka kautta voi varata hotellihuoneita kaikkialta maailmasta joko suoraan sivuilta tai puhelimitse. Sivusto palvelee 34:llä eri kielellä ja sen piirissä on yli 145 000 hotellia noin 19 000 paikkakunnalla. Majoitusvaihtoehdot ulottuvat aamiaismajoituksesta huoneistoihin ja hotelleihin.
Hotels.com on perustettu 1991 nimellä Hotel Reservations Network Inc., ja toimintansa verkossa se aloitti vuonna 1996. Vuodesta 2001 lähtien Hotels.com on ollut osa Expedia Inc. -yritystä, johon kuuluu nykyisin myös muun muassa Trivago. Nimi Hotels.com otettiin käyttöön vuonna 2002. Yrityksen pääkonttori on Dallasissa Texasissa. Henkilökuntaa sillä on 1 150.
Aiheesta muualla

Hotels.com varaussivusto
Herttavalkopyökki

| Herttavalkopyökki |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Fagales
Heimo::  Koivukasvit Betulaceae
Suku::  Valkopyökit Carpinus
Laji::  cordata
Kaksiosainen nimi
 Carpinus cordata  Blume 
Katso myös
   Herttavalkopyökki Wikispeciesissä   Herttavalkopyökki Commonsissa 
Infobox OKNimi-testi OKIUCN-testi OK: 
Herttavalkopyökki (Carpinus cordata) on koivukasvien heimoon kuuluva puu, joka on kotoisin Itä-Aasiasta. Valkopyökit eivät nimestään huolimatta kuulu pyökkeihin (Fagus), vaan ovat läheisempää sukua esimerkiksi pähkinäpensaille (Corylus).
Ulkonäkö ja koko

Herttavalkopyökki on saanut sekä tieteellisen että suomenkielisen nimensä herttatyvisistä lehdistään. Se on 6–12 metriä korkeaksi kasvava, siro ja tiheälatvuksinen puu. Lehtien syysväri on vaatimaton, parhaimmillaan oranssinpunainen. Vanhojen puiden kaarna liuskoittuu, mikä tekee niistä helppoja erottaa esimerkiksi euroopanvalkopyökistä myös lehdettömänä. Puu on hidaskasvuinen ja usein monihaarainen.
Levinneisyys ja elinympäristö

Herttavalkopyökki on kotoisin Itä-Aasiasta, missä sitä kasvaa luonnonvaraisena Primorjen aluepiirissä Venäjän Kaukoidässä, Pohjois- ja Koillis-Kiinassa, Korean niemimaalla ja Japanissa. Kasvupaikat varjoisesta aurinkoiseen, vaatimaton maan laadun suhteen mutta suosii tuoreita, ravinteikkaita tai keskiravinteikkaita maita.
IF Fram Larvik

Idrettsforeningen Fram on urheiluseura Larvikin kaupungista. Seuralla on toimintaa käsipallossa ja jalkapallossa. Sen jalkapallojaosto pelaa Norjan kolmanneksi korkeimmalla sarjatasolla 2. Divisjonissa. Seuar on voittanut kertaalleen Norjan mestaruuden. Tämä tapahtui vuonna 1950.
IBM PCjr

IBM PCjr (mallinumero 4860) oli IBM:n valmistama mikrotietokone, joka esiteltiin marraskuussa 1983: ensimmäiset mallit saapuivat myyntiin maaliskuussa 1984 ja malli lopetettiin maaliskuussa 1985.
Ensimmäisissä malleissa massamuistilaitteena ei ollut levykeasemaa, vaan ohjelmat ladattiin pelimoduulilta tai ulkoiselta nauha-asemalta.
Perusmallissa oli 64 kilotavua muistia, joka mallista riippuen voitiin laajentaa 128 kilotavuun tai 512 kilotavuun.
Tietokoneelle julkaistiin taulukkolaskentaohjelma Lotus 1-2-3 versiona, joka oli kahdella ROM-moduulilla ja yhdellä levykkeellä laitteen pienen muistimäärän johdosta.
Ohjelmistokehittäjillä oli toiveita lisätä opetus- ja hyötyohjelmia myyntiä koteihin vuonna 1984 julkaistulle IBM PCjr:lle, joka oli merkittävästi aiempaa IBM PC:tä edullisempi. PCjr-tietokoneen toivottiin myös "tuovan uskottavuutta" kotitietokoneiden markkinoille. Tietokonetta arvosteltiin sen 1 500 dollarin hinnasta, joka oli sen suorituskykyyn nähden korkea.
IBU-Cup 2008–2009

IBU-Cup 2008-09 alkoi 29. marraskuuta Ruotsin Idrestä ja päättyi 14. maaliskuuta Italian Val Ridannaan.
| 0 | 1 | 2 |
| --- | --- | --- |
IBU-Cup 2008–2009
| Laji | Miehet | Naiset |
Voittaja
| Kokonaiscup |  Christoph Knie |  Natalija Sokolova |
| Pikakilpailucup |  Hans Martin Gjedrem |  Natalija Sokolova |
| Takaa-ajocup |  Alexander Nuss |  Natalija Sokolova |
| Normaalimatkacup |  Norbert Schiller |  Romy Beer |
| Maiden välinen cup |  Saksa |  Venäjä |
Kilpailut
Kilpailupaikat: 8
Henkilökohtaiset kilpailut: 17
Viestit: 0
← 2007–2008 2009–2010 →
Kilpailukalenteri

Ohjelmaan kuului kahdeksan kilpailuviikonloppua. Ohjelmassa oli pikakilpailuja, takaa-ajoja ja normaalimatkoja.
| Paikka | Päivät | Pikakilpailu | Takaa-ajo | Normaalimatka | Yhteislähtö | Viesti | Sekaviesti |
| --- | --- | --- | --- | --- | --- | --- | --- |
|  Idre | 29.–30.11. | ●● |  |  |  |  |  |
|  Obertilliach | 13.–14.12. | ● |  | ● |  |  |  |
|  Val Martello | 19.–20.12. | ● | ● |  |  |  |  |
|  Altenberg | 10.–11.1. | ● |  | ● |  |  |  |
|  Nové Město na Moravě | 16.–17.1. | ● | ● |  |  |  |  |
|  Osrblie | 7.–8.2. | ● |  | ● |  |  |  |
|  Bansko | 13.–14.2. | ● | ● |  |  |  |  |
|  Val Ridanna | 11.–14.3. | ● | ● | ● |  |  |  |
| Yhteensä | Yhteensä | 9 | 4 | 4 | 0 | 0 | 0 |
IBM Blue Gene

Blue Gene/L.
IBM Blue Gene oli IBM:n supertietokone, joka vuonna 2004 ohitti NECin Earth Simulatorin suorituskyvyssä maailman nopeimpana tietokoneena. Tietokone saavutti 70,72 teraflopsia ollessaan beta-vaiheessa.
Tietokone suunniteltiin aiempaa pienempään tilaan ja paremmalla energiatehokkuudella: aiemmalla kehityksellä tilan ja energian tarve olisi kasvanut kestämättömästi ja tietokoneen suunnittelussa oli tavoitteena muuttaa supertietokoneiden ekonomiaa. IBM käytti viisi vuotta ja 100 miljoonaa dollaria kehitystyöhön. Jokainen Blue Genen räkki sisälsi 1 024 kappaletta kahden prosessorin solmua ja 32 prosessoria mahtui yhdelle mikropiirille. IBM Blue Gene/L prototyypin kehitys alkoi vuonna 1999 ja ensimmäinen Blue Gene/L ohitti Earth Simulatorin 29. syyskuuta 2004. Blue Gene/L käytti 131 000 prosessoria ja oli merkittävä myös Linuxin käytössä sekä avoimen lähdekoodin kehityksessä.
Prosessorit perustuivat PowerPC 440GX -suorittimeen.
Blue Gene/P oli toisen sukupolven malli, joka julkaistiin vuonna 2007. Vuonna 2011 julkaistiin Blue Gene/Q.
Lawrence Livermore National Laboratoryn Blue Gene/L pystyi päivitysten jälkeen 478,2 teraflopsin suorituskykyyn ja oli maailman nopein kunnes IBM Roadrunner ohitti sen. Saksassa sijainnut Blue Gene/P oli tätä seuraava 167,3 teraflopsin suorituskyvyllä.
Blue Genen edeltäjä oli shakkitietokone IBM Deep Blue, joka käytti 32 prosessoria.
Hurrikaani Florence

| Hurrikaani Florence |
| --- | --- |

Nimettiin::  1. syyskuuta 2018
Kovin tuuli::  58 m/s
 Hurrikaanin ennustettu reitti.  Reittikartan pallot on väritetty Saffirin–Simpsonin asteikon mukaan. 012345
Florence oli hurrikaani Atlantilla joka koetteli Kaakkois-Yhdysvaltoja 14.–16. syyskuuta 2018. Se on vuoden 2018 hurrikaanikauden kuudes nimetty myrsky.
Florence on viisiportaisella asteikolla askelmalla 4. Pahimmin se aiheutti tuhoa Etelä- ja Pohjois-Carolinan osavaltioissa. Se vaati ainakin 22 ihmisen hengen.
Aiheesta muualla

Kuvia tai muita tiedostoja aiheesta Hurrikaani Florence Wikimedia Commonsissa
Hr. Ms. De Zeven Provinciën (F802)

| Hr>  Ms. De Zeven Provinciën |
| --- | --- |
 De Zeven Provinciën

Aluksen vaiheet
Rakentaja:  Royal Schelde, Vlissingen
Kölinlasku:  1. syyskuuta 1998
Laskettu vesille:  8. huhtikuuta 2000
Palveluskäyttöön:  26. huhtikuuta 2002
Tekniset tiedot
Uppouma:  6 050 t (kuormattu)
Pituus:  144,24 m (kokonaispituus)
Leveys:  18,80 m
Syväys:  5,18 m
Nopeus:  30 solmua 18 solmua
Miehistöä:  202+30
Aseistus
Aseistus:  2 x neliohjuksista Harpoon-ohjusten laukaisualustaa 1 x Mk 41 VLS -laukaisualusta 1 x 76 mm OTO Melaran -tykki 1 x 30 mm Goalkeeper CIWS 2 x 20 mm ilmatorjuntatykkiä 4 x 324 mm torpedoputkea 1 x NH90 -helikopteri
Hr. Ms. De Zeven Provinciën (runkonumero F802) on Alankomaiden kuninkaallisen laivaston De Zeven Provinciën -luokan ohjusfregatti.
Valmistus

Alus tilattiin Royal Scheldeltä Vlissingenistä, missä köli laskettiin 1. syyskuuta 1998. Alus laskettiin vesille 8. huhtikuuta 2000 ja valmistui 26. huhtikuuta 2002.
Palvelus

Alus on palveluksessa 2012.
Hurrikaani Floyd

| Hurrikaani Floyd |
| --- | --- |
 14.9.1999 20:30 UTC
Laantui::  19.9.1999
Alin paine::  921 hPa
Kovin tuuli::  69 m/s (1 min keskiarvo)
Kuolleita::  57
Tuhot::  4,5 miljardia USD
 Floydin reitti ja voimakkuus.  Reittikartan pallot on väritetty Saffirin–Simpsonin asteikon mukaan. 012345
Aiheesta muualla
  Hurrikaani Floyd Commonsissa 
Hurrikaani Floyd oli vuoden 1999 Atlantin hurrikaanikauden neljäs hurrikaani ja kaikkiaan kuudes nimetty myrsky. Se oli erittäin voimakas Kap Verde -tyypin hurrikaani.
Tuulennopeuteen perustuvalla Saffir-Simpsonin asteikolla Floyd luokiteltiin toiseksi ylimpään eli 4. luokkaan, ja se lähestyi 5. luokan rajaa. Se aiheutti rankkoja tulvia Yhdysvaltojen itäosissa, etenkin Pohjois-Carolinassa.
Vahinkojen laajuus

Pohjois-Carolinassa 35 ihmistä menehtyi, Pennsylvaniassa ja New Jerseyssä kuusi, Virginiassa kolme, Delawaressa ja New Yorkissa kaksi sekä Connecticutissa, Vermontissa ja Bahamalla yksi. Tar-, Neuse-, Roanoke- ja Pamlico-joet tulvivat yli äyräidensä, minkä vuoksi ihmiset jäivät ansaan talojensa katoille ja sadat tuhannet tuotantoeläimet hukkuivat. Käyttövesi pilaantui monilla alueilla veden tulvittua jätevedenpuhdistamoille.
IBU-Cup 2014–2015

| 0 | 1 | 2 |
| --- | --- | --- |
IBU-Cup 2014–2015
| Laji | Miehet | Naiset |
Voittaja
| Kokonaiscup | Florian Graf | Anna Nikulina |
| Pikakilpailucup | Florian Graf | Anna Nikulina |
| Takaa-ajocup | Lars Helge Birkeland | Jekaterina Jurlova |
| Normaalimatkacup | Clement Dumont | Christina Rieder |
Viesticup: –
Maiden välinen cup:  Venäjä
Sekaviesticup: 
Kilpailut
Kilpailupaikat: 8
Henkilökohtaiset kilpailut: 16
Viestit: 0 (+3 seka)
← 2013–2014 2015–2016 →
IBU-Cup 2014–2015 on alkoi 28. marraskuuta 2014 Norjan Beitostølenissä ja päättyi 8. maaliskuuta 2015 Kanadan Canmoressa.
Kilpailukalenteri

Ohjelmaan kuuluu seitsemän kilpailuviikonloppua.
Val Martellon lumipulan vuoksi sen kilpailut hajautettiin Obertilliachin ja Duszniki-Zdrójn viikonlopuille. Langdorfin viikonloppu taas siirrettiin samasta syystä Italian Val Ridannaan.
| Paikka | Päivät | Pikakilpailu | Takaa-ajo | Normaalimatka | Yhteislähtö | Viesti | Sekaviesti | Sprinttisekaviesti |
| --- | --- | --- | --- | --- | --- | --- | --- | --- |
|  Beitostølen | 29.–30.11. | ●● |  |  |  |  |  |  |
|  Obertilliach | 16.–20.12. | ●● |  | ● |  |  | ● |  |
|  Duszniki-Zdrój | 9.–11.1. | ● | ● | ● |  |  |  |  |
|  Val Ridanna (Piti olla Langdorfissa) | 16.–18.1. | ● | ● |  |  |  | ● |  |
|  Osrblie | 7.–8.2. | ● | ● |  |  |  |  |  |
|  Canmore | 28.2.–1.3. | ●● |  |  |  |  |  |  |
|  Canmore | 4.–7.3. | ● |  | ● |  |  | ● |  |
| Yhteensä | Yhteensä | 10 | 3 | 3 | 0 | 0 | 3 | 0 |
Hurrikaani Frances

Satelliittikuva Francesista
Francesin reitti ja voimakkuus väritettynä Saffirin–Simpsonin hurrikaaniasteikon mukaan: tummanoranssi 4, oranssi 3, keltainen 2, vaaleankeltainen 1. Sinisten pallukoiden kohdalla Frances oli vain trooppinen myrsky.
Hurrikaani Frances oli kuudes nimetty trooppinen myrsky vuoden 2004 Atlantin hurrikaanikaudella ja tuon kauden neljäs trooppinen hirmumyrsky. Saffirin–Simpsonin hurrikaaniasteikolla se luokiteltiin toiseksi korkeimpaan eli 4. luokkaan. Myrsky aiheutti tuhoja Floridassa samoilla alueilla kuin Hurrikaani Charley vain kolme viikkoa aikaisemmin.
Hurrikaanin aiheuttamat tuhot

Francesin lasketaan aiheuttaneen suoraan seitsemän ihmisen kuoleman: yhden Bahamalla, yhden Ohiossa ja viiden Floridassa. Välilliset vaikutukset surmasivat nelisenkymmentä muuta ihmistä, useimmat heistä Floridassa. Aineelliset vahingot olivat mittavat: vakuutusyhtiöiden raporteista voidaan laskea rakennusvaurioiden summaksi yhdeksän miljardia silloista Yhdysvaltain dollaria. Erityisen kallista tuhoa tuli Cape Canaveralin avaruuskeskuksen alueella.
IBU-Cup

IBU-Cup tai entiseltä nimeltään Euroopancup on Ampumahiihdon maailmancupia alempi kansainvälisen ampumahiihdon sarjataso. Sitä järjestää Kansainvälinen ampumahiihtoliitto ja siinä kilpaillaan yleensä kahdeksan osakilpailua ympäri talvea. IBU-Cupin osallistujat ovat yleensä nuoria tai muita B-maajoukkueeseen kuuluvia, jotka hakevat tämän kautta edustuspaikkaa maailmancupiin. Cupia on kilpailtu kaudesta 1998-1999 lähtien, ja sen pisteet on aina laskettu samalla tavalla kuin maailmancupissa. Junioreilla (alle 19v.) oli kauteen 2007-2008 asti omat kilpailunsa saman kiertueen yhteydessä.
Osallistujat ja pisteytys

Kunkin maan maksimiedustus määräytyy edellisen kauden maakohtaisen cupin sijoituksen perusteella.
| Kunkin maan edustajien maksimimäärä |
| --- | --- | --- | --- | --- |
| Sijoitus maacupissa | 1 – 4 | 5 – 8 | 9 – 12 | 13 + |
| Edustajien määrä | 7 | 6 | 5 | 4 |
Pisteitä on jaettu kaudesta 2008-09 alkaen neljällekymmenelle parhaalle. Aiemmin käytössä olleet järjestelmät ovat antaneet pisteitä vain kolmellekymmenelle tai kahdellekymmenelleviidelle parhaimmalle.
| Nykyinen järjestelmä, joka on ollut käytössä kaudesta 2008-2009 lähtien |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Sijoitus | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | 25 | 26 | 27 | 28 | 29 | 30 | 31 | 32 | 33 | 34 | 35 | 36 | 37 | 38 | 39 | 40 |
| Pisteitä | 60 | 54 | 48 | 43 | 40 | 38 | 36 | 34 | 32 | 31 | 30 | 29 | 28 | 27 | 26 | 25 | 24 | 23 | 22 | 21 | 20 | 19 | 18 | 17 | 16 | 15 | 14 | 13 | 12 | 11 | 10 | 9 | 8 | 7 | 6 | 5 | 4 | 3 | 2 | 1 |
| Edellinen pisteytysjärjestelmä, käytössä kaudesta 2000-2001 kauteen 2007-2008 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Sijoitus | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | 25 | 26 | 27 | 28 | 29 | 30 |
| Pisteitä | 50 | 46 | 43 | 40 | 37 | 34 | 32 | 30 | 28 | 26 | 24 | 22 | 20 | 18 | 16 | 15 | 14 | 13 | 12 | 11 | 10 | 9 | 8 | 7 | 6 | 5 | 4 | 3 | 2 | 1 |
| Ensimmäinen pisteytysjärjestelmä, käytössä kauteen 2000-2001 asti>  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Sijoitus | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | 25 |  |  |  |  |  |
| Pisteitä | 30 | 26 | 24 | 22 | 21 | 20 | 19 | 18 | 17 | 16 | 15 | 14 | 13 | 12 | 11 | 10 | 9 | 8 | 7 | 6 | 5 | 4 | 3 | 2 | 1 |  |  |  |  |  |
Hr. Ms. De Ruyter (F806)

| Hr>  Ms. De Ruyter |
| --- | --- |


Aluksen vaiheet
Rakentaja:  Royal Schelde, Vlissingen
Kölinlasku:  22. joulukuuta 1971
Laskettu vesille:  9. maaliskuuta 1974
Palveluskäyttöön:  3. kesäkuuta 1975
Poistui palveluskäytöstä:  2001
Loppuvaihe:  museoitu
Tekniset tiedot
Uppouma:  3 724 t (standardi) 4 377 t (kuormattu)
Pituus:  133,2 m (kokonaispituus)
Leveys:  14,8 m
Syväys:  6,6 m
Koneteho:  2-akselinen COGOG: 2 x Rolls-Royce Olympus -kaasuturbiinia 44 000 shp 2 x Rolls-Royce Tyne -kaasuturbiinia 8 200 shp
Nopeus:  28 solmua 18 solmua
Miehistöä:  306
Aseistus
Aseistus:  1 x RIM-66 Standard 2 x Boeing Harpoon 1 x RIM-7 Sea Sparrow 2 x Bofors 120 mm -tykki 1 x Goalkeeper CIWS 3 x torpedoputkea 1 x Westland Lynx
Hr. Ms. De Ruyter (runkonumero F806) oli Alankomaiden kuninkaallisen laivaston Tromp-luokan ohjusfregatti.
Valmistus

Alus tilattiin Royal Scheldeltä Vlissingenistä, missä köli laskettiin 22. joulukuuta 1971. Se laskettiin vesille 9. maaliskuuta 1974 ja valmistui 3. kesäkuuta 1976.
Palvelus

Alus poistettiin palveluksesta 2001.